Telum Astrapes Oppugno

Telum Astrapes Oppugno
Telum Astrapes Oppugnoble oppvokst i spikerenes hovedsete, den store festningen, som eldstesønn i en familie på 4. Under 10-årsseremonien hans, hvor en representant for magikerguildet var innom, ble det notert hans muligheter for å bli en magiker, og han ble kort tid etter innrullert i akademiet og tilbrakte de neste 20 årene under deres strenge trening, hvor de lærte ham hva en magiker som skal i krigen må kunne. Han greide imidlertid aldri å utmerke seg, og forble en gjennomsnittslærling, og når den tiden kom da han ble 30 og myndig, så ble han også tildelt en stilling verdig i forhold til hva hans mester hadde sagt om han: En kjedelig stilling uten prestige eller utsikter til å klatre noe særlig høyere, en stilling ingen skikkelig voksen spiker ville blitt gitt.

Som naturlig er var han alt annet enn fornøyd med dette, da han mente at hans evner strak seg langt lenger enn det han hadde fått vist som lærling, og tilbrakte de neste 4 årene heller misfornøyd. Da han så hørte om goblinbanditter som herjet i områdene rundt Eikebusk fra en reisende anså han dette som en gylden mulighet til å dra på den klassiske "verdighetsreisen", en reise mange spikers tok en eller annen gang gjennom livet, hvor de reiste ut i verden for å søke eventyr og ære, og slik få en ny mulighet til å vise sin verd, og få en høyere og bedre ansett stilling.

Etter å ha sagt opp sin stilling og fortalt sin mor, bror og far hva han hadde tenkt seg satte han så i vei mot Eikebusk, fast bestemt på å vise hva han duger til når det kommer til virkelig kamp.